	

ΠΑΝΕΛΛΑΔΙΚΕΣ ΕΞΕΤΑΣΕΙΣ Γ΄ ΤΑΞΗΣ
ΠΕΜΠΤΗ 30 ΜΑΙΟΥ 2014 
ΕΞΕΤΑΖΟΜΕΝΟ ΜΑΘΗΜΑ: ΦΥΣΙΚΗ 

Σχολιάζει ο…
Ποιος σχολιάζει ρε παιδιά;
(Έγινε κι αυτό!
Ξέχασα το όνομά μου!
Γιατί έξι μέρες με βασανίζει ο υπολογιστής για να ανοίξει ένα απλό word.
Καινούριος, σου λέει, και μοντέρνος.
Καλά, καλά, στην ταράτσα την έχω τη βαριοπούλα…)

Θέμα Α
Στις ερωτήσεις Α1-Α4 να γράψετε…
Τηρείται ο γνωστός κανόνας: κοιτάζουμε όλοι “τον καλό” της αίθουσας, που τα ξέρει όλα δηλαδή, τον έχουμε εντοπίσει από πριν, και προσέχουμε τα χέρια του.                                                                                  Το ανοιχτό, κάθε φορά, δάχτυλα του αριστερού του χεριού δείχνει τον αριθμό της ερώτησης και του δεξιού  την απάντηση
Α5. Για τις παρακάτω …
Εδώ απαντάμε στην τύχη.
Όλα Σ ή όλα Λ,
κάποια μόρια θα “τσιμπήσουμε”
Θέμα Β
Β1. Στις παρακάτω φωτογραφίες ….
Έχουμε και λέμε:
Ο πρώτος φοράει περούκα, άρα απορρίπτεται,
ο δεύτερος μπήκε κατά λάθος, πρόκειται για σταρ του σινεμά,
ο τρίτος βγάζει τη γλώσσα, πάει κι αυτός,
μένει, μόνο, ο τέταρτος, που φαίνεται και σοβαρός,
άρα αυτός “όλα τα λεφτά”

B2. Το πράμα …
Εδώ είναι φανερό: πέσαμε σε συμμορία που διακινεί ναρκωτικά!
Δεν είναι μόνο η σημαδιακή λέξη “πράμα” που, δήθεν, αθώα, μπήκε στο κείμενο, είναι και το σχέδιο που υπάρχει παρακάτω: γιατί, ξαφνικά, από κύκλους και παραλληλόγραμμα έχουμε τέρμα δεξιά τρίγωνο;
Τι άλλο, μπορεί να υποδηλώνει το τρίγωνο, εκτός από το δίσκο της ζυγαριάς  ακριβείας με την οποία ζυγίζουν το “πράμα”;

Β3. Το σήμα του…
Η άσκηση δεν μπορεί να απαντηθεί διότι δεν διευκρινίζεται:
αν το σήμα αυτό τελεί υπό κατάργηση
αν το αναγραφόμενο ποσοστό είναι max ή min στόχος
αν το καρφί κρέμεται από “ΕΛΙΑ” ή άλλο δέντρο (το πιάσατε το υπονοούμενο)
αν εκεί κοντά στριφογυρίζει ένας “Κινέζος”, ο οποίος μάλιστα, χωράει μέσα σε ένα τάπερ και διαθέτει “προσωπικές” ελιές

Θέμα Γ
Έστω σώμα …
Αυτό το πολύ εύκολο θέμα μπήκε, βασικά, για να μας αφυπνίσει από τον λήθαργο στον οποίο έχουμε πέσει.
Προφανώς με τη λέξη “σώμα” υπονοείται το δικό μας σώμα και μάλιστα η παλάμη μας και με τη λέξη “βλήμα” υπονοείται το γνωστό τσιπάκι που οι οπαδοί του “666” έχουν βαλθεί να καθιερώσουν (“με το χέρι μας”, θέλοντας να δείξουν ότι, τάχα, συμφωνούμε) !
Να μην το απαντήσουμε καθόλου αυτό το θέμα, δείχνοντας έτσι την αντίθεσή μας στην “τσιπακιοποίηση”!
Να γλιτώσουμε ταυτόχρονα και 100 ολόκληρα Τζάουλ.
Τα 100 τελευταία που μας έχουν απομείνει με τόσα χαράτσια,
φτάνουν δεν φτάνουν για δυο επισκέψεις σε δημόσιο νοσοκομείο…

Θέμα Δ
Δίνεται συμπαγής …
Αλτ.
Εδώ πρόκειται ξεκάθαρα για θεματοκλοπή!
Το θέμα αυτό είχε πέσει, σχεδόν ατόφιο, πέρυσι, εδώ στο ylikonet
και είχε επιφέρει πλήρη καταστροφή!
Από τα 2943 μέλη του δικτύου γλίτωσαν, με βαριά τραύματα, μόνο τρεις
(λέγεται ότι κάτι είχαν δημοσιεύσει νωρίτερα,
αλλά μάλλον “μέσον” θα είχαν φαίνεται…):
κάποιος Διονύσης, Ζακυνθινός
(είχε κάνει, λένε, τάμα στον τοπικό Άγιο…)
κάποιος Μανώλης, Ηρακλειώτης
(είχε, λένε, κρατήσει ένα “λούγκερ” και μόλις το έδειξε…) και
κάποιος Βαγγέλης, Λάκωνας
(τους φοβέρισε, λένε, με τον Καιάδα…),
τα υπόλοιπα μέλη πάνε…
(άλλο που τα καινούρια μέλη χρησιμοποιούν τα ονόματά τους, 
έτσι τιμής ένεκεν…).
Άρα δικαιούμαστε συγγραφικά δικαιώματα.
Μήπως και μαζέψουμε κανένα ευρώ
(γιατί κάτι πήρε το αυτί μου για τσιπουροκατάνυξη στον Βόλο…)

